钦定古今图书集成/明伦汇编/宫闱典/第073卷 > 《贺册太子赦表》前人
## 钦定古今图书集成/明伦汇编/宫闱典/第073卷 > 《贺册太子赦表》前人

臣某言：“伏奉今月九日制书，皇太子册礼云毕，恩与
万方同其惠泽者。国庆遐宣，天波曲被。怀生之类，咸
被欣荣。”〈中贺〉臣闻“德教所加，一人有庆；元良既立，万
国以贞。”伏惟皇帝陛下至化旁流，神功广运，以为义
莫重于主鬯，礼无大于承祧。考古扬前星之光，顺人弘少海之泽。诞敷明诏，宣告，庶万雷初动于地中，风
已行于天下。由是哀矜罪戾，甄奖功勋，表顺孙孝子
之门，秩名山大川之祝。仁无不覆，惠无不均，草木惟
繇，鸟兽咸若率土，臣子不胜庆抃。臣限守藩镇，不获
陪位阙庭，踊跃称庆，无任屏营之至。